130 000 (2008)
Solidariteit is 'n Suid-Afrikaanse vakbond wat namens hul lede onderhandel en poog om werkers se regte te beskerm. Hoewel die vakbond dikwels betrokke is in sake van politieke belang, verbind Solidariteit homself nie aan enige politieke party nie. Solidariteit is 'n vakbond binne die Christelike tradisie van vakbondwese — dit is dus anders as die meerderheid ander Suid-Afrikaanse vakbonde wat 'n sosialistiese inslag het. Solidariteit fokus nie slegs op die beskerming van lede in die werksplek nie, maar het 'n waardeketting ontwikkel wat lede en hul afhanklikes ondersteun van 'n jong ouderdom tot en met hul laaste dae.
2.1 Lugvaart-, chemiese- en professionele dienstebedrywe
2.2 Metaal- en ingenieursbedryf
2.3 Mynbou- en landboubedryf
2.4 Elektriese- en telekommunikasiebedryf
3 Addisionele bedrywighede
3.1 Solidariteit Helpende Hand
3.3 Die Groeifonds
3.5 Express Employment Professionals
3.6 Solidariteit Radio
Die vakbond het in die 1990's uit die Mynwerkersunie ontstaan. In die 1990's het talle ander vakbonde, waaronder die Suid-Afrikaanse Werkersunie, deel van die Mynwerkersunie geword. Die vakbond se naam is toe eers na MWU-Solidariteit en later na Solidariteit verander.
In 1997, toe Solidariteit se huidige uitvoerende hoof, Flip Buys, aangestel is, was die vakbond in groot finansiële moeilikheid en het dit ook geen vars idees meer oorgehad nie. Die ver-regse ideologieë wat die vakbond tot op daardie datum aangehang het, het geen relevansie in die moderne Suid-Afrika gehad nie. Tekenend hiervan was die feit dat die vakbond op daardie stadium slegs sowat 30 000 lede oorgehad het. Sedert die ommekeer onder Flip Buys het die ledetal tot meer as 130 000 gegroei. Die vakbond het meer as twintig kantore landswyd en sowat 300 personeellede bedien die lede. Die vakbond het ook sowat 2 000 verteenwoordigers (shop stewards) by verskillende maatskappye.
Solidariteit het in 2006 by die Konfederasie van Suid-Afrikaanse Werkersunies (CONSAWU) geaffilieer. Hierdeur is Solidariteit ook betrokke by die